b'\n_START_ARTICLE_\nRiazor Blues\n_START_SECTION_\nHist\xc3\xb2ria\n_START_PARAGRAPH_\nEls Riazor Blues apareixen tipificats com a grup ultra en el llibre "Radiografia dels grups ultres en esdeveniments esportius", publicat pel Ministeri de l\'Interior. Segons l\'informe, aquest grup est\xc3\xa0 format per 1.000 simpatitzants, entre els quals hi ha "un apreciable grup de red skins". El corrent principal del grup \xc3\xa9s antifeixista, i ha comportat nombrosos problemes amb grups ultres d\'ideologia d\'extrema dreta. Nombrosos tamb\xc3\xa9 van ser les baralles amb les grades del Celta de Vigo i del Compostela. La penya compta amb diferents grups anomenats "seccions", les m\xc3\xa9s destacables s\xc3\xb3n: Beer Firm, Galiza, USA, Los Suaves, Blues Madrid i Arsenio._NEWLINE_L\'exmembre del grup "Riazor Blues" i de la secci\xc3\xb3 "Los Suaves", Gabriel Rodr\xc3\xadguez P\xc3\xa9rez, va ser acusat de l\'homicidi de Manuel R\xc3\xados, que suposadament el va recriminar per una pallissa col\xc2\xb7lectiva a un aficionat del Compostel\xc2\xb7la. A causa d\'aquest incident i la posterior repressi\xc3\xb3 policial el grup es va dissoldre, encara que no gaire temps despr\xc3\xa9s va decidir tornar a l\'activitat, quan l\'\xc3\xbanic acusat de l\'assassinat de Manuel R\xc3\xados va ser absolt.'